**MESTSKÝ ÚRAD V ŽILINE**

Materiál na rokovanie pre

**Mestské zastupiteľstvo v Žiline**

Číslo materiálu: \_\_\_\_\_**/2021**

K bodu programu

**VIZUALIZÁCIA KONTAJNEROVÝCH STOJÍSK**

Materiál obsahuje: Materiál bol prerokovaný v komisii:

KÚPaV, KŽP,

* 1. Návrh na uznesenie
  2. Dôvodová správa
  3. Príloha

Predkladá:

Mgr. Zuzana Balogová

Ing. Ľubomír Bechný

Ing. arch. Dušan Maňák

Mgr. Iveta Martinková

Mgr. Ing. Peter Ničík

Ing. Ľuboš Plešinger

Mgr. Miriam Šuteková  
Ing. František Talapka

Zodpovedná za vypracovanie:

**Mgr. Zuzana Balogová**

poslankyňa Mestského zastupiteľstva v Žiline

Žilina, 27. apríl 2021

**NÁVRH NA UZNESENIE**

Uznesenie č.\_ /2021

*Mestského zastupiteľstvo v Žiline schvaľuje*

1. **Žiada  UHA navrhnúť jednotný vizuál  kontajnerových stojísk, tak aby obsahovali moderné enviromentálne prvky ( napr. vegetačné strechy s extenzívnou alebo intenzívnou zeleňou, vertikálnu zeleň, vodozádržné opatrenia, odvod dažďovej vody zo strechy do prirodzených vsakov, atď....)**

Dôvodová správa

Súčasné nároky na kvalitu verejného priestoru v mestách z hľadiska jeho užívania sú veľké. Prostredie vychováva. Pokiaľ je príjemné, stotožňujeme sa s ním, vytvárame si k nemu pozitívny vzťah, čo pôsobí aj na naše aktivity v danom mieste. Zariadenia na zber odpadu sú súčasťou obytných štvrtí, dotvárajú náš každodenný život a podieľajú sa na imidži miesta a mesta. Pri kvalitnom zhotovení môžu dokonca pôsobiť aj ako podporný prvok miestnej komunity, preto im treba venovať patričnú pozornosť.

V súčasnej dobe je zber odpadu z domácností v obytných štvrtiach zabezpečovaný predovšetkým formou kontajnerov na zmesový odpad, triedený odpad a kompostérov v exteriéri bez prístrešku tvz. kontajnerových stojiskách.

Aj keď väčšina samospráv preferuje vytváranie polopodzemných kontajnerov , nie všade je možné ich vybudovať.

Celkové stvárnenie kontajnerového stojiska má funkčne prispieť k udržateľnému nakladaniu s odpadom a má spĺňať kritériá vysokého štandardu kvality verejného priestoru a enviromentálnych zásad.

Vegetačné strechy s extenzívnou alebo intenzívnou zeleňou a vertikálna zeleň zachytávajú vodu a ochladzujú vzduch . Odvod dažďovej vody zo strechy a spevnených plôch zabezpečený vsakovaním do rastlého terénu resp. do prirodzených vsakov, zabráni vysušovaniu pôdy a ochladzuje prostredie. Použitie materiálov šetrných k životnému prostrediu by malo byť samozrejmosťou.

Kontajnerové stojisko s prístreškom chráni nádoby pred poveternostnými vplyvmi. V súčasnosti sme svedkami toho, aké sú zberové nádoby na odpad špinavé, ako vietor rozfúkava odpad zo zle zatvorenej nádoby , ako prší, či sneží do nádoby na triedený zber papiera a pod.

Okrem samotných nádob na separovaný odpad je možné v stojiskách v budúcnosti inštalovať aj "OLEJtéky" - skrinky na použitý kuchynský olej.

Pri budovaní nových kontajnerových stojísk je dôležité mať zmapované súčasné stojiská aj s počtom nádob na jednotlivé komodity. Môžeme tak lepšie identifikovať vyťaženosť kontajnerov, prioritu obnovy stojiska, ako aj čistotu.

Materiál je v súlade so Štatútom mesta Žilina a platnými právnymi predpismi v Slovenskej republike.

*Materiál nebude mať vplyv na rozpočet.*

Príloha: Súčnsné stojiská

HLINY 3

 

Dolný Val ul. Puškinova pri MŠ

 

ul. Puškinova za detskými jaslami

 

A.Bernoláka/Puškinova T. Ružičku/ Puškinova

 

Čajakova Hliny 1